Maria Isabella de Bourbon

**María Isabella de Bourbon,** esp. María Isabel Antonia Josefa Ana Teresa Filipina de Borbón y Borbón-Parma (6. heinäkuuta 1789 Palacio Real, Madrid, Espanjan kuningaskunta – 13. syyskuuta 1848 Reggia di Porticin palatsi, Portici, Molempain Sisiliain kuningaskunta) oli espanjalainen prinsessa eli *infanta* ja Calabrian herttuatar, joka oli Molempain Sisiliain kuningaskunnan kuningatar vuosina 1825-1830.

## Suku
María Isabella oli Espanjan kuninkaan Kaarle IV:n ja kuningatar Maria Luisan tytär. Hänellä oli 13 sisarusta, joista vanhin sisar Carlota Joaquina oli Portugalin kuningatar, Maria Luisa (1782–1824) oli Etrurian kuningatar Louis I:n puolisona ja Luccan herttuatar omalla oikeudellaan ja veli oli Espanjan kuningas Ferdinand VII. 

## Avioliitot
Hän avioitui serkkunsa, tulevan Molempain Sisiliain kuningas Frans I:n kanssa vuonna 1802 ja heillä oli onnellinen avioliitto. Frans kuoli vuonna 1830. Maria Isabella meni poikansa Ferdinand II:n luvalla vuonna 1839 naimisiin luutnantti, kreivi Francesco dal Balzo (de Baux) dei Duchi di Presenzanon (1805–1882) kanssa, joka oli häntä 16 vuotta nuorempi. Liitto jäi lapsettomaksi. 

## Lapset
Maria Isabellalle ja Frans I:lle syntyi kaksitoista lasta: 

Heidän pojastaan tuli Molempain Sisiliain kuningas Ferdinand II. Kaksi hänen tyttäristään nai oman enonsa eli María Isabellan veljen: Maria Christina nai María Isabellan veljen Ferdinand VII:n ja vanhin tytär Luisa Carlotta nai Maria Isabellan nuorimman veljen Francisco de Paulan. Nuorin hänen pojistaan Francesco, nai oman sisarentyttärensä. 

* Prinsessa Luisa Carlota (1804–1844) avioitui 1819 äitinsä nuoremman veljen infante, Cádizin herttua Francisco de Paulan (1794–1865) kanssa, heille syntyi 11 lasta.
* Prinsessa Maria Cristina (1806–1878) avioitui 1829 ensin äitinsä Espanjan vanhemman veljen Ferdinand VII:n kanssa ja hänestä tuli Espanjan kuningatar, heille syntyi kaksi tytärtä joista vanhempi oli Isabella II; avioitui toisen kerran 1833 salaa morganaattisesti kuninkaallisen kaartin upseerin, Agustín Fernando Muñoz y Sánchezin (1808–1873) kanssa, josta tehtiin herttua de Rianzares, heille syntyi kahdeksan lasta
* Ferdinand II Molempain Sisiliain kuningas (1810–1859), avioitui kaksi kertaa: 1832 Sardinian ja Savoijin prinsessa Maria Cristinan (1812–1836) kanssa, joka oli Viktor Emmanuel I:n ja Itävalta-Esten arkkiherttuatar Maria Teresan tytär, heidän poikansa oli kuningas Frans Il; Toinen avioliitto 1837 Itävallan arkkiherttuatar Maria Teresan (1816–1867) kanssa, Itävallan arkkiherttua Kaarlen ja prinsessa Henrietta von Nassau-Weilburgin tytär. Heille syntyi kolmetoista lasta.
* Carlo, Capuan prinssi (1811–1862), morganaattinen avioliitto 1826 irlantilaissyntyisen Penelope Smythin kanssa, eli maanpaossa Lontoossa ja Torinossa elämänsä loppuun asti; heille syntyi kaksi lasta
* Leopoldo, Syrakusan kreivi (1813–1860), avioitui 1837 Savoiji-Carignanin prinsessa Maria Vittoria Filibertan (1814–1874) kanssa; heillä oli yksi tytär, joka kuoli pian syntymänsä jälkeen. 
* Prinsessa Maria Antonia (1814–1898) avioitui 1833 serkkunsa Toscanan suurherttua Leopold II:n kanssa, heille syntyi kymmenen lasta, joista yksi oli suurherttua Ferdinand IV, tytär Maria Isabella (1834–1901) nai oman setänsä eli Maria Antonian nuorimman veljen Francescon.
* Antonio, Leccen kreivi (1816–1843), kuoli 26-vuotiaana naimattomana väkivallan ja heikon terveyden vuoksi, ei jälkeläisiä. Mustasukkainen aviomies nuiji hänet kuoliaaksi.
* Prinsessa Maria Amalia (1818–1857) avioitui Portugalin ja Espanjan kruununprinssi, infante Sebastian Gabriel de Borbón y Braganzan (1811–1875) kanssa; ei jälkeläisiä
* Prinsessa Maria Carolina (1820–1861) avioitui Espanjan valtaistuimen karlistiehdokkaan Carlos Luis María de Borbónin (1818–1861) kanssa; ei jälkeläisiä
* Prinsessa Teresa Cristina (1822–1889) avioitui 1843 Brasilian keisari Pedro II:n kanssa; heille syntyi neljä lasta, joista yksi oli Brasilian viimeinen kruununprinsessa Isabella.
* Prinssi Louis (ital. Luigi), Aquilan kreivi (1824–1897) avioitui 1844 Brasilian prinsessa Januárian, Brasilian Pedro I:n ja Itävallan arkkiherttuatar Maria Leopoldinan tyttären kanssa, heille syntyi neljä lasta.
* Francesco, Trapanin kreivi (1827–1892) avioitui 1850 sisarentyttärensä, 16-vuotiaan Itävallan arkkiherttuatar Maria Isabellan (1834–1901), Toscanan suurherttua Leopold II:n ja sisarensa Maria Antonian tyttären kanssa; heille syntyi kuusi lasta

## Viitteet